
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2021. (IX. 23.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2021. szeptember 15.

Horinka László


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta nem járt le egyetlen határozat végrehajtási határideje sem.
II. Polgármesteri tájékoztató az előző ülés óta történt fontosabb eseményekről
Augusztus 27-én Czerván György országgyűlési képviselő úr részvételével került sor a Nemzeti Összetartozás Emlékmű, nevezetesen a „Fénykapu” felavatására. Ennek keretében adtuk át az idei helyi önkormányzati elismeréseket is.
Augusztus 30-31-én Városfalvára utaztam Szórádi Zsigmond szobrászművésszel, hogy egyeztessük az ottani emlékmű pontos helyét és a fogadására alkalmas talapzat kialakítását. Felavatására szeptember 26-án kerül sor egy hálaadás keretében.
Szeptember 1-jén a Móra Ferenc Általános Iskolában és tagintézményében vettem részt a tanévnyitó ünnepségen, alpolgármester úr pedig a Szent István Általános Iskolában képviselte önkormányzatunkat.
Zajlik az önkormányzat és az érintett vállalkozások összefogásában megvalósuló vízelvezetés- és parkolóépítés a Vasút utcában. A TRV Zrt. előírta és mi is szükségesnek tartottuk az ivóvíz gerincvezeték cseréjét az érintett burkolt szakaszon, ezt végzik jelenleg a kivitelező dolgozói.

Sülysáp, 2021. szeptember 15.

Horinka László 

polgármester

